**Pozdravljeni tretješolci in četrtošolci!**

Kot so ti povedale že tvoje učiteljice, bomo sedaj nekaj časa tudi podaljšano bivanje »izvajali« na daljavo. Skušaj opraviti čim več dejavnosti, ki ti jih predlagava, obljubiva pa, da bova skušala najti zabavne in poučne naloge. 😊

**Vesela bova, če nama boš poslal/a kakšno fotografijo tvojih dejavnosti ali pa nama kar tako napisal kakšen stavek.**

Lep pozdrav in ostanite zdravi,

Lucija Šarc in Vojislav Todorović

Najina naslova: [lucija.sarc1@guest.arnes.si](mailto:lucija.sarc1@guest.arnes.si) [vojotodor@gmail.com](mailto:vojotodor@gmail.com)

Ponedeljek, 23. marec 2020

* Si naredil že vse, kar ti naročila tvoja učiteljica?
* Kaj pa domača naloga?
* Kako je s tvojo pisalno mizo? Si jo danes že pospravil/a? Če je še nisi, to hitro uredi.
* Če nisi doma sam, potem lahko malo razmigaš roke in noge z igrama »leti – leti« ali »dan – noč«. Sporoči mi, kdo je bil zmagovalec? Morda ti? Če si doma sam, pa naredi 20 počepov.
* Zdaj pa še malo možganske telovadbe – mamici ali očetu povej poštevanko števil 4 in 6. Je šlo? Zdaj jo poskušaj povedati še »od zadaj« - saj veš: 40, 36, 32, …
* USTVARJALNICA: Letalo iz papirja

Ker veva, da letala ves čas letijo po igrišču, vam tokrat pripenjava povezavo do navodil za posebno letalo iz papirja. Nama sporočiš ali poslikaš, kako je letelo? Klikni na spodnjo povezavo in sledi postopku! 😊

<https://zmaga.com/content.php?id=2337>